Așa tată, așa fiu! Luptătorul Conor McGregor se antrenează cu fiul său pentru gala UFC 257.
McGregor Jr. are trei ani și deja se antrenează în sală cu tatăl lui. McGregor se antrenează pentru gala UFC 257, unde va lupta cu Dustin Poirier. Meciul cu Poirier va fi primul pentru McGregor din ianuarie 2020 încoace.
Conor McGregor mai are destule de spus în UFC, dar își pregătește încă de pe acum înlocuitorul. McGregor Jr. a fost vedeta sălii, la cel mai recent antrenament al irlandezului și, la doar trei ani, a prins deja gustul artelor marțiale.Competitiv, la fel ca tatăl lui, juniorul s-a luat la trântă cu băiatul antrenorului lui McGregor, Sergey Pikulskiy.Irlandezul ar fi foarte mândru să își vadă, într-o zi, fiul în ring, dar nu vrea să pună presiune pe el."Îi place să lupte și îi place și fotbalul. Nu știi niciodată. Uite, orice vrea fiul meu să facă, orice vor copiii mei să facă, vor avea susținerea tatălui lor. Voi fi cu ei și îi voi încuraja. Mi-ar plăcea la nebunie să intre în lumea luptelor dar, dacă nu se va întâmpla, nu este nicio problemă.", a spus McGregor.